

VI. évf. 6. szám **Évközi 5. vasárnap** 2019. február 10.

**A Szentatya, Ferenc pápa üzenete a béke 51. világnapjára 2019. január 1.**

Békesseg e háznak! *(folytatás)*

Ebben az összefüggésben érdemes emlékezetünkbe idézni „a politikus boldogságmondásait”, amelyek a 2002-ben elhunyt vietnami bíborostól, Francois-Xavier Nguyễn Van Thuận-tol, az evangélium hűséges tanujátol származnak:

Boldog az a politikus, aki feladatának megfelelő önismerettel és lelkiismerettel rendelkezik;

Boldog az a politikus, akinek a személye hiteles;

Boldog az a politikus, aki a közjóért dolgozik, nem pedig saját érdekében;

Boldog az a politikus, aki következetesen hű önmagához;

Boldog az a politikus, aki egységet teremt;

Boldog az a politikus, aki törekszik a radikális változásokra;

Boldog az a politikus, akire lehet figyelni;

Boldog az a politikus, aki nem fél.

Minden egyes választás, minden hivatali idő, a közélet minden mozzanata egy-egy új lehetőség arra, hogy visszatérjünk a forráshoz és a vonatkozási pontokhoz, amelyek a jogot és az igazságosságot inspirálják. Meg vagyunk győződve arról, hogy a jó politika a béke szolgalatában áll, tiszteletben tartja és előmozdítja az alapvető emberi jogokat, amelyek egyuttal kölcsönös kötelezettségeket is jelentenek, azért, hogy a jelen és a jövendő generaciók között kialakulhasson a bizalom és a hála köteléke.

4. A politika bűnei

Sajnos az erények mellett a politika nem mentes a bűnöktől sem, amelyek személyi hiányosságokra, esetleg környezeti vagy hivatali visszásságokra vezethetők vissza. Mindenki számára egyértelmű, hogy a politika bűnei aláássák annak a rendszernek a hitelességét, amelyben működik, valamint megrendítik képviselőinek tekintélyét és döntéseit. Ezek a bűnök meggyengítik az igazi demokrácia ideálját, szégyent hoznak a közéletre és veszélyeztetik a társadalmi békét. *(folytatás következik)*

**HIRDETÉSEK**

Ketten is kifejezték aggodalmukat Bercelen a 2019. január 27-én a Fülöp-szigeteken Jolóban a katolikus katedrálisban történt robbantás miatt. A két pokolgép robbanása következtében 20 civil és 7 katona meghalt, 61 polgári lakos és 16 katona megsebesült. Az aggodalmak azzal kapcsolatban merültek fel, hogy a televíziós és online közvetítések alkalmával rólunk is adatokat gyűjthetnek. Biztonságtechnikai szakértők véleménye alapján ilyen pokolgépes merényletek kockázata nagyban csökkenthető fémdetektor és nagyfelbontású kamerarendszer használatával, mivel így kiszűrhetők a gyanús személyek.

## Mi is a Házasság hete?

Közel két évtizede Angliából indult el ez a kezdeményezés, amely Valentin-nap környékén **minden évben** egy hétig **a házasság és a család fontosságára** kívánja irányítani a figyelmet. A házasság hetét – amelyhez hazai és nemzetközi szinten is **számos ismert közéleti személyiség** csatlakozott kifejezve elköteleződését a házasság, a család ügye iránt – mára **4 kontinens 21 országában** ünneplik. Hazánkban az országos eseménysorozatot 2008 óta rendezik meg a **keresztény egyházak és civil szervezetek** széles körű összefogásával, számtalan nagyváros, település, közösség részvételével. A Házasság Hete Szervezőbizottsága által koordinált központi programok **fővédnöke** 2013 óta *Herczegh Anita*, a köztársasági elnök felesége. „A házasság Isten csodálatos ajándéka és gondoskodása az ember számára, amelyben a felek megtapasztalhatják a **feltétel nélküli szeretet, a hűség és az őszinte megbocsátás** értékét egy nekik rendelt, de nem tökéletes társon keresztül. A házasságban egy férfi és egy nő saját elhatározásából elkötelezi magát, hogy egymás bátorítására, segítésére és védelmére törekszik egész életében. Ilyen módon a házasság **felelősségteljes, biztonságos és meghitt közösséget jelent** számukra, és áldásul szolgál életük minden más területén is. A házasság hete olyan széles körű összefogásra törekszik, mely gyakorlati **példamutatással**, tudományos**kutatások** **eredményeivel**, bibliai és erkölcsi **érvekkel** támasztja alá a házasság örökkévaló értékét. **Bátorít** **minden** olyan **helyi kezdeményezést**, amely **hidat épít** az adott közösség környezetében élő házaspárok és családok felé, amely segíti életüket, boldogulásukat. **Nyíltan beszél** a házasság mindennapi valóságáról, örömeiről és feszültségeiről. Igyekszik bölcs és gyakorlati tanácsokkal ellátni a **házasokat és házasulandókat**, valamint a teljes helyreállás reményét ébren tartani azokban, **akiknek a kapcsolata válságban van**, illetve valamilyen ok miatt megszakadt.” A Házasság Hete Szervezőbizottsága

2019. [február 22](https://www.facebook.com/mariettaeva.apko). és 24. között *Út a jegyességig* címmel konferenciára hívunk házaspárokat, családokat, paptestvéreket, szerzeteseket és szerzetesnőket, ifjúsággal és családokkal foglalkozó szakembereket, ahol az érdeklődők megismerkedhetnek több, Magyarországon működő házasságra felkészítő programmal. Szervezők: Bíró László püspök atya, Gáspár István atya, Roska Péter atya, Hortobágyiné dr. Nagy Ágnes. Helyszín és jelentkezés: Mater Salvatoris Konferencia Központ és Lelkigyakorlatos Ház, Máriabesnyő, [www.matersalvatoris.hu](http://www.matersalvatoris.hu/?fbclid=IwAR2-BQsPPOxjvs4GGEsLYb073bo3dD5Fo0kMEz9hixpLW6r3eZiQbzGgtOw) Részletes információ: oli.katolikus.hu

A február 23-ára a Szent Miklós Közösségi házba hirdetett farsang elmarad.

Bercelen a 10. csoport takarít.

2019.02.12. K 17:00 Szentmise a Galgagutai Templomban

2019.02.13. Sz 15:00 *Molnár Mária gyászmiséje és temetése Bercelen*

 17:00 Berceli egyházadó beszedők tájékoztatása a berceli plébánián

2019.02.14. Cs 17:30 Szentségimádás a Berceli Templomban

2019.02.15. P 08:30 Szentmise a Berceli Templomban (EWTN, BonumTV)

2019.02.16. Sz 10:00 *MI és a robot építés (Egy)házilag* kirándulás és workshop 15-25 év közötti fiatalok részére Budapest Szeszgyár utca 3. (Részvétel ingyenes.)

 17:00 Szentmise a Berceli Templomban

2019.02.17. V 08:30 Szentmise a Berceli Templomban – Betegek kenetének közösségi

 kiszolgáltatása mindazoknak, akik hatvanadik életévüket betöltöt-

 ték, vagy valamilyen súlyok ok miatt a szentség felvételét kérik.

 09:00 Igeliturgia a Vanyarci Templomban

 10:30 Szentmise a Galgagutai Templomban – Reddicio Betegek kenete,

 Házasság Hete lezárása-házassági fogadalom megújítása.

 10:30 Igeliturgia a Becskei Templomban

 12:00 Szentmise a Nógrádkövesdi Templomban – Betegek kenete

 12:00 Igeliturgia a Szécsénkei Templomban

**Hivatali ügyintézés:** Római Katolikus Plébánia 2687 Bercel, Béke u. 20.

tel: 0630/455-3287 web: <http://bercel.vaciegyhazmegye.hu>, e-mail: bercel@vacem.hu

Bankszámlaszám: 10700323-68589824-51100005